Ref perifériko

Un ref perifériko ta un tipo di ref di koral ku ta forma serka (òf direktamente) kantu di kosta, separá pa un laguna poko hundu. Kontrali na refnan di barera òf atol, ref perifériko no ta separá for di tera dor di un laguna anchu i profundo. Ref perifériko ta e refnan di koral mas komun i hopi bia ta fásilmente aksesibel for di tera. 

Ref perifériko ta komun den regionnan, manera Laman Kòrá, Ost Afrika, Seychelles i otro islanan Indo-Pasífiko, Australia Oksidental, i Karibe. Ref perifériko mas grandi na mundu ta ref Ningaloo, ku ta ekstendé pa aproksimadamente 260 kilometer kantu di kosta di Australia Oksidental.

Kategoria:Ecologia
Kategoria:forma di tera